# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA TRENTA-U DE MARÇ DE DOS MIL ONZE.

A Fontcoberta a trenta-ú de març de dos mil onze, es reuneix a la Casa de la Vila l’Ajuntament Ple, per a celebrar sessió ordinària en primera convocatòria, sota la presidència del Sr. Alcalde Sr. Joan Estarriola i Vilardell, i amb l’assistència dels següents Regidors:

* Sra. Pilar Busquets i Barceló
* Sra. Maria Pinsach Rubio

 - Sr. Francesc Xavier Cros i Verdaguer

* Sr. Llorenç Soler i Malagelada
* Sr. Jaume Roura i Noguer
* Sra. Montserrat Grau i Viñas
* Sr. Albert Vergés i Capellera
* Sra. Consol Mas i Torres.

Va actuar com a Secretària Maria Grau Pagès.

Essent les vint-i-una trenta hores, el Sr. Alcalde dóna per començada i vàlida la sessió, i es passa a tractar els assumptes prèviament fixats en l’ordre del dia corresponent.

**1r.- APROVACIO ACTES ANTERIORS.-**

Els membres de la Corporació disposen d’una fotocòpia dels esborranys de les actes de les sessions celebrades els dies 24 de febrer i 23 de març de 2011, que són aprovades per unanimitat i sense cap esmena.

**2n.- RESOLUCIONS DE L’ALCALDIA I DESPATX OFICIAL**

El Sr. Alcalde dóna compte al Ple de les resolucions d’alcaldia núm.17 a la 31/2011 i de l’última correspondència oficial arribada, de la que cal destacar:

* Escrit de l’Ajuntament d’Esponellà en el que notifiquen la modificació 2 del POUM.
* Escrit del Departament de Cultura en el que concedeixen una subvenció de 450,00 euros a justificar en factures d’impremta o similars.
* Escrit del Tribunal Superior de Justícia en el que requereixen a l’Ajuntament a iniciar els tràmits per a nomenar el Jutge de Pau Titular i substitut , ja que finalitza el mandat dels actuals.
* Escrit de Prodaisa en el que envia els informes de les anàlisis del servei d’aigua potable.

Escrits de la Diputació de Girona en els que autoritzen el soterrament de la línia de telefonia a la Ctra. GI-V-5132 de la C-66 (Banyoles) a Galliners per Vilavenut, i un encreuament aeri de línia elèctrica de 400V realitzat per Electra Avellana SL,a la mateixa carretera PK: 7+500.

* Escrit de l’Agència de Residus de Catalunya en el que comuniquen el nomenament del nou director Sr. Josep M. Tost Borràs.
* Escrit del Departament de la Presidència , Secretària de Comunicació en el que comuniquen la tramesa de l’acord de la moció presentada de suport a Acció Cultural del País Valencià.
* Escrit del Departament d’Interior en el que comuniquen el nomenament del nou director Sr. Albert Ballesta Tura.
* Escrit de la Secretaria General de l’Esport en el que comuniquen el nomenament del nou secretari general Sr. Ivan Tibau Ragolta.
* Escrits del Departament de Governació i Relacions Institucionals en el que adjunten fotocòpia de les Resolucions del Director general d’Administració Local d’actualització de les dades econòmiques relatives al projecte de l’obra inclosa en PUOSC , local polivalent.
* Escrit de la Secretaria General de l’Esport en el que comuniquen la concessió d’una subvenció de 75.000 euros per l’arranjament del camp de futbol municipal.
* Escrit del banc de sang i teixits en el que agraeixen la col·laboració rebuda en motiu de la passada donació de sang i comuniquen els resultats obtinguts.

**3.- CONCESSIÓ PRORROGA GESTIO DEL SERVEI DE BAR DE LA PISCINA MUNICIPAL ESTIU 2011.**

El Sr. Alcalde explica al Ple que l’empresa Girosos SL, que a l’exercici 2010 va signar el contracte administratiu per la gestió dels servei del bar de la piscina municipal i serveis en quant a la neteja i control d’entrades, ha entrat al registre de l’ajuntament una sol·licitud per a la prórroga del contracte d’acord amb la clàusula 4 del Plec de clàusules adminsitratives particulars que regeixen la contractació per procediment obert del contracte administratiu per a la gestió del servei de bar de la piscina

 municipal i serveis en quant a la neteja i control d’entrades i proposa l’adjudicació sol·licitada.

Pren la paraula la Regidora Sra. Consol Mas i pregunta com va anar la gestió l’estiu passat?

El Regidor d’esports contesta dient que la gestió va anar bé sobre tot en el control d’entrades a la piscina, que malgrat que hi ha coses a millorar van acabar contents de la gestió portada per aquesta empresa.

Arribada la votació per unanimitat s’acorda:

Adjudicar la prórroga de contracte a la gestió del servei de bar de la piscina municipal i serveis en quant a la neteja i control d’entrades, a l’empresa GIROSOS SL, d’acord amb el que determina el Plec de Clausules aprovades en data 25 de març de 2010.

Exposar al públic en el BOP la prórroga de l’esmentat contracte d’acord amb el que determina l’art. 138 de la llei 30/2007 de 30 d’eoctubre, de Contractes del Sector Públic modificada per la llei 34/2010, de 5 d’agost.

**4è RATIFICACIÓ DECRET NÚM. 29/2011**

Atès el Decret núm. 29/2011 sobre l’aprovació del conveni entre el consell Comarcal del Pla de l’Estany i l’Ajuntament de Fontcoberta per al desenvolupament del projecte de Bus Nit fis el dia 31 de desembre de 2011, es proposa ratificar el decret 29/2011.

La Corporació per unanimitat, acorda:

Ratificar el Decret d’Alcaldia núm. 29/2010 sobre l’aprovació del conveni entre el Consell Comarcal del Pla de l’Estany i l’Ajuntament de Fontcoberta pel desenvolupament del projecte Bus Nit fins el dia 31 de desembre de 2011.

**5è.- ADJUDICACIÓ CONTRACTE SUBMINISTRAMENT TRACTOR**

El Sr. Alcalde exposa al Ple que en el PUOSC/2011, el municipi de Fontcoberta hi te inclosa l’adquisició d’un tractor,

Que aquesta corporació disposa de les autoritzacions i concessions administratives necessàries per a l’inici i execució de l’actuació, així com la seva posada en servei.

 Que atès el que disposen els art. 94, 153 a 162 de la llei 30/2007, de 30 d’octubre, de contractes del sector públic

Vista la consulta efectuada a diverses empreses capacitades per dur aterme l’objecte del contracte.

Vist l’informe efectuat pels serveis tècnics sobre la valoració de les ofertes presentades, es proposa aprovar l’adjudicació del vehicle, acceptar les ajudes, normativa i l’existència de la consignació pressupostària.

Seguidament la Corporació per unanimitat, acorda:

* Adjudicar a l’empresa Pelach SL el contracte de subministrament d’un tractor, per un import de 46.500,00 € + IVA.
* Requerir a l’empresa perquè dintre del termini de quinze dies següents a aquell en què es rebi la notificació de l’adjudicació, en la forma prevista a l’article 135.4 de la llei de contractes del sector públic, comparegui

 davant la secretaria general de l’ajuntament per tal de formalitzar el contracte en document administratiu.

* Disposar la publicació del present acord al BOP i al perfil del contractant de l’Ajuntament de Fontcoberta
* Facultar a l’alcalde per a que pugui signar qualsevol document que calgui per fer efectius els acords precedents i solucionar qualsevol incidència que sobrevingui en els tràmits d’adjudicació.
* Acceptar les ajudes incloses en el programa esmentat per finançar l’obra descrita, i la normativa aprovada per desenvolupar el Ple.

**6è.-ADMETRE A TRÀMIT LA SOL·LICITUD DEL SR. PERE JOAN COMA COSTA**

El Sr. Alcalde explica al Ple que el Sr. Pere Joan Coma, propietari de la finca Mas Oriol del terme municipal de Fontcoberta ha entrat a l’Ajuntament una sol·licitud en la que demana que el camí d’accés a la finca de la seva propietat “Ca l’Oriol” d’aquest municipi sigui desafectada de l’ús de domini públic a ús privat, ja que l’actual camí passa molt a prop del seu habitatge, i hi ha molt trànsit de vehicles, quads . . . i proposa per donar accés als veïns i vianants recuperar, amb les mateixes condicions que disposa l’actual camí públic, l’antic camí que unia els veïnats de Puigpalter amb Figueroles passant per la Devesa de Ca l’Oriol**.**

Pren la paraula el regidor Sr. Jaume Roura i comenta que ho veuen bé i que s’hauria de notificar a l’Ajuntament de Banyoles.

El Sr. Alcalde contesta que sí que ja es te previst en el tràmit de l’expedient.

La Corporació debat el tema i per unanimitat, acorda:

Admetre a tràmit la sol·licitud del Sr. Pere Joan Coma i iniciar els tràmits de l’expedient d’alteració de la qualificació jurídica dels béns d’acord amb el que determina l’art. 20 del RPEL.

**7è.- PRECS I PREGUNTES.**

Abans de començar el punt de precs i preguntes el Sr. Alcalde explica al Ple dos incidents que han tingut lloc en el municipi.

Un a Vilavenut degut a les fortes pluges dels passats dies, la paret del C/ de l’església no estava fonamentada i al ser descalçada per les obres de soterrament que s’estan duent a terme, va caure la part del mig del carrer.

Després de veure i realitzar informes diversos tècnics, des de l’empresa, de l’Ajuntament, de les assegurances, sembla que hi ha un principi d’acord amb l’empresa constructora. Tots aquests problemes impliquen un retard de 15 o més dies en l’obra.

Pren la paraula la Regidora Sra. Consol Mas i demana si es fonamentarà?

El Sr. Alcalde contesta que sí i que l’enginyer del Consell Comarcal en farà un estudi i una valoració.

L’altre incident és a la rotonda de la Pedrera que degut al traspàs de carreteres de la Diputació a la Generalitat, una part del vial no s’havia pavimentat de nou quan ho va fer la Diputació, esperant l’execució de la rotonda. Quan s’ha executat resulta que la Generalitat no te pressupost per pavimentar els metres de la carretera que es varen deixar. Sabut això el promotor va parar les obres d’execució de la rotonda. Ara també s’ha arribat a un acord amb el promotor i les obres seguiran fins acabar-les.

A continuació el regidor Sr. Jaume Roura demana quins arbres s’han posat al C/Mare de Déu de la Font?

El Sr. Alcalde contesta que no li pot dir el nom en aquest moment, que no el recorda. Que els va assessorar la tècnica en jardins que ho ha fet darrerament. Que són uns arbres de creixement lent, d’arrel fonda que no aixequen el terra i que la fulla s’engruna com el tabac. Que a més són bonics perquè agafen diferent tons de colors.

Continua el Sr. Roura i demana si la senyalització del carrer Mare Déu de la Font és la definitiva, ja que comenta que la senyal del pas elevat està en el mateix pas, que hauria d’estar una mica abans.

El Sr. Alcalde diu que va proposar la senyalització a la tècnica de l’Ajuntament i encara no ha vist la proposta definitiva. Que precisament avui no ha pogut passar pel C/M. Déu de la Font perquè estava tancat, però que si és així s’haurà de canviar.

Pren la paraula la regidora Sra. Consol Mas i pregunta quines flors arbusts es posaran a les jardineres de la carretera de Banyoles?

El Sr. Alcalde contesta que s’ha demanat pressupost, però que la idea és posar-hi romaní, espígol, menta, arbusts de fulla groga vermella. . ., plantes autòctones que no portin ni massa feina ni manteniment.

Una vegada es tingui el pressupost es decidirà.

I no havent-hi més assumptes a tractar el Sr. Alcalde aixeca la sessió a les vint-i-tres hores. Ho certifico

Vist i plau

L’Alcalde